heliodorus-scr-erot.aethiopica 9.20
ἐπεὶ δὲ τούς τε καταφράκτους , τὴν μεγίστην τοῦ πολέμου χεῖρά τε καὶ ἐλπίδα νομιζομένους , διεφθαρμένους κατέμαθον , τόν τε σατράπην ἀποδεδρακότα , τούς τε Μήδων καὶ Περσῶν πολυθρυλήτους ὁπλίτας οὔτε τι παρὰ τὴν μάχην λαμπρὸν ἀποδεδειγμένους , ἀλλ̓ ὀλίγα μὲν δράσαντας κατὰ τῶν ἐκ Μερόης , οἳ κατ̓ αὐτοὺς ἐτάχθησαν , παθόντας δὲ πλείονα καὶ τοῖς λοιποῖς ἐφεπομένους , ἐνδόντες καὶ αὐτοὶ προτροπάδην ἔφευγον . ὁ δὲ Ὑδάσπης , ὥσπερ ἀπὸ σκοπῆς τοῦ πύργου , λαμπρᾶς ἤδη τῆς νίκης θεωρὸς γινόμενος , κήρυκας διαπέμπων εἰς τοὺς διώκοντας τοῦ μὲν φονεύειν ἀπέχεσθαι προηγόρευε , ζῶντας δὲ οὓς δύναιντο καὶ συλλαμβάνειν καὶ ἄγειν , καὶ πρὸ πάντων τὸν Ὀροονδάτην . ὡς δὴ καὶ ἐγένετο . παρεκτείναντες γὰρ ἐπ’ ἀσπίδα τὰς φάλαγγας οἱ Αἰθίοπες , καὶ τὸ πολὺ βάθος τῶν τάξεων εἰς μῆκος ἑκατέρωθεν ἐπαναγαγόντες , τάς τε κεραίας ἐπιστρέψαντες , εἰς κύκλωσιν τὸ Περσικὸν συνήλασαν , καὶ μίαν μόνον ἀτραπὸν τὴν ἐπὶ τὸν ποταμὸν ἀκώλυτον εἰς φυγὴν τοῖς ἐναντίοις ὑπέλιπον , εἰς ὃν οἱ πλείους ἐμπίπτοντες , ὑπό τε ἵππων καὶ δρεπανηφόρων ἁρμάτων καὶ τοῦ λοιποῦ ταράχου καὶ πλήθους ὠθούμενοι σὺν πολλῷ θράσει , μετεμάνθανον ὡς τὸ δοκοῦν στρατήγημα τοῦ σατράπου πρὸς ἐναντίου σφίσιν ἦν καὶ ἄσκεπτον : τὸ γοῦν κυκλωθῆναι παρὰ τὴν ἀρχὴν καταδείσας , καὶ τὸν Νεῖλον διὰ τοῦτο κατὰ νώτων ποιήσας , ἔλαθεν ἑαυτῷ τὴν φυγὴν ἀποτειχίσας . ἐνταῦθα οὖν καὶ αὐτὸς ἁλίσκεται , καὶ Ἀχαιμένου τοῦ Κυβέλης παιδὸς ἅπαντα ἤδη τὰ κατὰ τὴν Μέμφιν πεπυσμένου , καὶ ἀνελεῖν μὲν τὸν Ὀροονδάτην παρὰ τὸν θόρυβον ἐπιβουλεύσαντος ʽμετέμελε γὰρ αὐτῷ τῶν κατὰ τῆς Ἀρσάκης μηνυμάτων , τῶν ἐλέγχων προδιεφθαρμένων̓ , τρῶσαι δὲ καιρίαν ἀποτυχόντος . ὑπέσχε γε μὴν αὐτίκα τὴν δίκην πρός τινος τῶν Αἰθιόπων τόξῳ βληθείς , ἀναγνόντος μὲν τὸν σατράπην , καὶ περισώζειν , ὡς προστέτακτο , βουλομένου , ἀγανακτήσαντος δὲ τὸ ἄδικον τοῦ ἐγχειρήματος , εἰ τοὺς ἐναντίους τις ὑποφεύγων χωροίη κατὰ τῶν φιλίων , τὸν καιρὸν τῆς τύχης εἰς ἐχθροῦ ἄμυναν , ὡς ἐῴκει , θηρώμενος .
Lemmas: ἐπεί δέ ὁ τε κατάφρακτος , ὁ μέγας ὁ πόλεμος χείρ τε καί ἐλπίς νομίζω , διαφθείρω καταμανθάνω , ὁ τε σατράπης ἀποδράω , ὁ τε Μῆδος καί Πέρσης πολυθρύλητος ὁπλίτης οὔτε τις παρά ὁ μάχη λαμπρός ἀποδείκνυμι , ἀλλά ὀλίγος μέν δράω κατά ὁ ἐκ Μερόη , ὅς κατά αὐτός τάσσω , πάσχω δέ πολύς καί ὁ λοιπός ἐφέπω , ἐνδίδωμι καί αὐτός προτροπάδην φεύγω . ὁ δέ Ὑδάσπης , ὥσπερ ἀπό σκοπή ὁ πύργος , λαμπρός ἤδη ὁ νίκη θεωρός γίγνομαι , κῆρυξ διαπέμπω εἰς ὁ διώκω ὁ μέν φονεύω ἀπέχω προαγορεύω , ζάω δέ ὅς δύναμαι καί συλλαμβάνω καί ἄγω , καί πρό πᾶς ὁ Ὀροονδάτης . ὡς δή καί γίγνομαι . παρεκτείνω γάρ ἐπί ἀσπίς ὁ φάλαγξ ὁ Αἰθίοψ , καί ὁ πολύς βάθος ὁ τάξις εἰς μῆκος ἑκατέρωθεν ἐπανάγω , ὁ τε κεραία ἐπιστρέφω , εἰς κύκλωσις ὁ Περσικός συνελαύνω , καί εἷς μόνος ἀτραπός ὁ ἐπί ὁ ποταμός ἀκώλυτος εἰς φυγή ὁ ἐναντίος ὑπολείπω , εἰς ὅς ὁ πολύς ἐμπίπτω , ὑπό τε ἵππος καί δρεπανηφόρος ἅρμα καί ὁ λοιπός τάραχος καί πλῆθος ὠθέω σύν πολύς θράσος , μεταμανθάνω ὡς ὁ δοκέω στρατήγημα ὁ σατράπης πρός ἐναντίος σφεῖς εἰμί καί ἄσκεπτος : ὁ γοῦν κυκλόω παρά ὁ ἀρχή καταδείδω , καί ὁ Νεῖλος διά οὗτος κατά νῶτον ποιέω , λανθάνω ἑαυτοῦ ὁ φυγή ἀποτειχίζω . ἐνταῦθα οὖν καί αὐτός ἁλίσκομαι , καί Ἀχαίμενος ὁ Κυβέλη παῖς ἅπας ἤδη ὁ κατά ὁ Μέμφις πυνθάνομαι , καί ἀναιρέω μέν ὁ Ὀροονδάτης παρά ὁ θόρυβος ἐπιβουλεύω μεταμέλω γάρ αὐτός ὁ κατά ὁ Ἀρσάκης μήνυμα , ὁ ἔλεγχος προδιαφθείρω , τιτρώσκω δέ καίριος ἀποτυγχάνω . ὑπέχω γε μήν αὐτίκα ὁ δίκη πρός τις ὁ Αἰθίοψ τόξον βάλλω , ἀναγιγνώσκω μέν ὁ σατράπης , καί περισῴζω , ὡς προστάσσω , βούλομαι , ἀγανακτέω δέ ὁ ἄδικος ὁ ἐγχείρημα , εἰ ὁ ἐναντίος τις ὑποφεύγω χωρέω κατά ὁ φίλος , ὁ καιρός ὁ τύχη εἰς ἐχθρός ἄμυνα , ὡς ἔοικα , θηράω .